pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกรัฐมนตรี ห่วงใยประชาชนจากสภาพอากาศที่เปลี่ยนแปลงในช่วงนี้ สั่งทุกหน่วยงานเตรียมพร้อมดูแลช่วยเหลือประชาชนที่ได้รับความเดือดร้อน
วันศุกร์ที่ 7 พฤษภาคม 2564
​นายกรัฐมนตรี ห่วงใยประชาชนจากสภาพอากาศที่เปลี่ยนแปลงในช่วงนี้ สั่งทุกหน่วยงานเตรียมพร้อมดูแลช่วยเหลือประชาชนที่ได้รับความเดือดร้อน
​นายกรัฐมนตรี ห่วงใยประชาชนจากสภาพอากาศที่เปลี่ยนแปลงในช่วงนี้ สั่งทุกหน่วยงานเตรียมพร้อมดูแลช่วยเหลือประชาชนที่ได้รับความเดือดร้อน
นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
มีความห่วงใยประชาชนจากสภาพอากาศที่มีการเปลี่ยนแปลงในช่วงนี้ ส่งผลให้อาจมีภัยอันตรายที่เกิดจากน้ําท่วมและจากพายุได้ จึงได้สั่งการให้หน่วยงานที่เกี่ยวข้องเตรียมความพร้อม เพื่อเข้าไปดูแลและให้ความช่วยเหลือประชาชนที่ได้รับความเดือดร้อนด้วยความเร่งด่วน และอย่างทันท่วงที
ทั้งนี้ กรมอุตุนิยมวิทยาคาดการณ์ว่า ภาคเหนือ ภาคตะวันออกเฉียงเหนือ ภาคกลาง และภาคตะวันออกจะมีพายุฝนฟ้าคะนองกับมีลมกระโชกแรงและมีฝนตกหนักบางแห่ง สําหรับภาคใต้มีฝนตกต่อเนื่องและฝนตกหนักบางแห่ง และสําหรับกรุงเทพฯ และปริมณฑล
มีฝนฟ้าคะนองร้อยละ 60 ของพื้นที่ กับมีลมกระโชกแรงได้ จึงขอให้ประชาชนบริเวณประเทศไทยตอนบนระวังอันตรายจากฝนฟ้าคะนองที่จะเกิดขึ้นไว้ด้วย โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ ป้ายโฆษณาและสิ่งปลูกสร้างที่ไม่แข็งแรง สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย
นายอนุชากล่าวว่า สําหรับในกทม. และปริมณฑล หากมีฝนตกหนัก อาจมีปัญหาการจราจรติดขัดได้ ซึ่งนายกรัฐมนตรีได้สั่งการให้หน่วยงานที่เกี่ยวข้องลงพื้นที่ดําเนินการแก้ไขปัญหาในแต่ละพื้นที่อย่างเต็มที่ โดยเฉพาะในส่วนของกรุงเทพมหานคร ได้รับทราบว่ามีการจัดเตรียมวัสดุ อุปกรณ์ ยานพาหนะ และเจ้าหน้าที่ให้มีความพร้อมสําหรับการปฏิบัติงาน โดยเฉพาะจุดเสี่ยงที่มีน้ําท่วมขังและจุดเฝ้าระวังน้ําท่วมขัง อย่างไรก็ตาม หากมีฝนตกในปริมาณมากซึ่งอาจส่งผลให้มีน้ําท่วมขังบนผิวจราจรในบางพื้นที่ ซึ่งกรุงเทพมหานครได้เตรียมจัดเจ้าหน้าที่หน่วยเบสของสํานักการระบายน้ํา และของสํานักงานเขตพื้นที่เข้าเร่งระบายน้ําเพื่อบรรเทาความดือดร้อนของประชาชนโดยเร็วที่สุดเท่าที่จะสามารถดําเนินการได้
ทั้งนี้ ในช่วงวันที่ 8 - 10 พ.ค. 64 กรมอุตุนิยมวิทยาพยากรณ์อากาศภาคเหนือตอนล่าง ภาคตะวันออกเฉียงเหนือ ภาคกลาง และภาคตะวันออก ยังคงมีฝนฟ้าคะนองและลมกระโชกแรงบางแห่ง ภาคใต้มีฝนน้อยในระยะนี้ ส่วนในช่วงวันที่ 11 - 13 พ.ค. 64 ประเทศไทยยังคงมีฝนฟ้าคะนองเกิดขึ้น สําหรับภาคใต้ฝั่งตะวันตกจะมีฝนเพิ่มมากขึ้น จึงขอให้ประชาชนดูแลสุขภาพเนื่องจากสภาพอากาศที่เปลี่ยนแปลงด้วย
รัฐบาลไทย-ข่าวทำเนียบรัฐบาล-นฤมล ชี้ ดิจิทัล ทักษะรับอนาคต
วันศุกร์ที่ 7 พฤษภาคม 2564
นฤมล ชี้ ดิจิทัล ทักษะรับอนาคต
- -
วันที่ 7 พฤษภาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมอภิปรายในงาน Microsoft APAC Public Sector Digital Summit-Empowering nations for a digital society ในประเด็น “สังคมและอนาคตของการทํางาน (Society and the Future of Work)” ผ่านระบบ Microsoft Teams Live งานนี้ได้รวบรวมผู้บริหารภาครัฐและผู้นําทางความคิดในอุตสาหกรรมที่ได้รับการยอมรับจากทั่วโลก เพื่อหารือเกี่ยวกับการฟื้นฟูภาวะเศรษฐกิจที่ตกต่ําจากการแพร่ระบาดของไวรัสโควิด-19 และจินตนาการใหม่ในการใช้ดิจิทัลเพื่อการทํางานในอนาคต
ศาสตราจารย์ นฤมล กล่าวอภิปรายว่า ในช่วงที่ผ่านมากระทรวงแรงงานได้ออกมาตรการเพื่อช่วยเหลือกําลังแรงงานที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หลายมาตรการ โดยกรมพัฒนาฝีมือแรงงาน (กพร.) ได้เน้นให้ความสําคัญกับการพัฒนาทักษะอาชีพไปพร้อมกับการพัฒนาทักษะด้านดิจิทัล เพื่อเตรียมความพร้อมให้แก่แรงงานในยุค New Normal รวมถึงได้ร่วมมือกับบรรษัทประกันสินเชื่ออุตสาหกรรมขนาดย่อม (บสย.) และสถาบันการเงินต่าง ๆ เพื่อช่วยให้แรงงานที่ผ่านการฝึกอบรมได้รับโอกาสในการเข้าถึงแหล่งเงินทุนในการประกอบอาชีพ ด้วยความตั้งใจที่จะยกระดับกระทรวงแรงงานเป็นกระทรวงเศรษฐกิจที่สําคัญของประเทศ และเน้นให้ความสําคัญกับการพัฒนาแรงงานดิจิทัล รวมถึงให้ความช่วยเหลือแก่ประชากรซึ่งเป็นกลุ่มเปราะบาง ผู้ว่างงาน และผู้ประกอบอาชีพอิสระ โดยดําเนินการภายใต้หลักการ “สร้าง-ยก-ให้ รวมไทยสร้างชาติ”
รมช.แรงงาน กล่าวอีกว่า ทักษะด้านดิจิทัลถือเป็นทักษะแรงงานที่สําคัญสําหรับอนาคต เนื่องจากการเติบโตอย่างก้าวกระโดดของเทคโนโลยีดิจิทัลและสถานการณ์การแพร่ระบาดของโควิด-19 ก่อให้เกิดธุรกิจและอาชีพใหม่ ๆ ที่ต้องการการใช้ทักษะด้านดิจิทัลอย่างเร่งด่วน โดย กพร. ได้มีการจัดตั้งสถาบันพัฒนาบุคลากรดิจิทัล (DISDA) ขึ้นมา เพื่อดูแลการพัฒนาทักษะด้านดิจิทัลให้แก่กําลังแรงงานและพัฒนากําลังคนเพื่อรองรับอุตสาหกรรมเป้าหมาย S-Curve สอดคล้องยุทธศาสตร์ชาติด้านการพัฒนากําลังคนให้พร้อมเข้าสู่ยุคเศรษฐกิจและสังคมดิจิทัล นอกจากนี้ยังได้ร่วมมือกับหน่วยงานต่างๆ ทั้งจากภาครัฐและภาคเอกชน เพื่อจัดทําหลักสูตรในการพัฒนาทักษะอาชีพและทักษะด้านดิจิทัลให้แก่กําลังแรงงานทั้งระบบ
โดยล่าสุดได้รับความร่วมมือจากบริษัท ไมโครซอฟท์ สนับสนุนองค์ความรู้ด้านทักษะเชิงดิจิทัล เพื่อช่วยยกระดับทักษะฝีมือให้แก่แรงงานไทยทั่วประเทศ ซึ่งการดําเนินการดังกล่าว จะช่วยเพิ่มโอกาสในการจ้างงาน และเป็นหนึ่งกําลังสําคัญในการสร้างพลเมืองดิจิทัลเพื่อสร้างรากฐานทางเศรษฐกิจให้ยั่งยืน
“การ Upskill Reskill และ Newskill เพื่อพัฒนากําลังคนให้มีความสามารถในการใช้เทคโนโลยีดิจิทัลอย่างชาญฉลาดในการประกอบอาชีพ จะทําให้เกิดการจ้างงานที่มีคุณค่าและรองรับการเปลี่ยนแปลงโครงสร้างกําลังคนในอุตสาหกรรมการผลิตและบริการที่จะถูกทดแทนด้วยเทคโนโลยีดิจิทัล” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 30 เมษายน – 6 พฤษภาคม 2564
วันศุกร์ที่ 7 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 เมษายน – 6 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 เมษายน – 6 พฤษภาคม 2564  พบการกระทําผิด จํานวน 225 คดี คิดเป็นเงินค่าปรับ 5.31 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 30 เมษายน – 6 พฤษภาคม 2564) พบว่ามีการกระทําผิด จํานวน 225 คดี คิดเป็นเงินค่าปรับ 5.31 ล้านบาท โดยแยกเป็น สุรา จํานวน 126 คดี ค่าปรับ 1.41 ล้านบาท ยาสูบ จํานวน 44 คดี ค่าปรับ 2.18 ล้านบาท ไพ่ จํานวน 3 คดี ค่าปรับ 0.21 ล้านบาท น้ํามันและผลิตภัณฑ์น้ํามัน จํานวน 18 คดี ค่าปรับ 0.68 ล้านบาท รถจักรยานยนต์ จํานวน 31 คดี ค่าปรับ 0.56 ล้านบาท และสินค้าอื่น ๆ จํานวน 3 คดี ค่าปรับ 0.27 ล้านบาท โดยมีของกลางแยกเป็นน้ําสุรา จํานวน 4,348.315 ลิตร ยาสูบ จํานวน 4,787 ซอง ไพ่ จํานวน 884 สํารับ น้ํามันและผลิตภัณฑ์น้ํามัน จํานวน 20,250.000 ลิตร รถจักรยานยนต์ จํานวน 39 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 6 พฤษภาคม 2564 พบว่ามีการกระทําผิด จํานวน 16,876 คดี คิดเป็นเงินค่าปรับ 303.24 ล้านบาท โดยแยกเป็น สุรา จํานวน 9,646 คดี ค่าปรับ 85.56 ล้านบาท ยาสูบ จํานวน 4,782 คดี ค่าปรับ 107.69 ล้านบาท ไพ่ จํานวน 360 คดี ค่าปรับ 5.81 ล้านบาท น้ํามันและผลิตภัณฑ์น้ํามัน จํานวน 780 คดี ค่าปรับ 45.95 ล้านบาท น้ําหอม จํานวน 75 คดี ค่าปรับ 2.80 ล้านบาท รถจักรยานยนต์ จํานวน 857 คดี ค่าปรับ จํานวน 24.58 ล้านบาท และสินค้าอื่น ๆ จํานวน 376 คดี ค่าปรับ 30.85 ล้านบาท โดยมีของกลางแยกเป็นน้ําสุรา จํานวน 1,607,978.564 ลิตร ยาสูบ จํานวน 532,381 ซอง ไพ่ จํานวน 30,378 สํารับ น้ํามันและผลิตภัณฑ์น้ํามัน จํานวน 1,371,299.000 ลิตร น้ําหอม จํานวน 103,432 ขวด รถจักรยานยนต์ จํานวน 1,592 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ประธาน ‘สถาบันอนุสรี รวมใจให้กัน’มอบสิ่งของอุปโภคบริโภคช่วยกลุ่มเปราะบาง จ.สมุทรสาคร
วันศุกร์ที่ 7 พฤษภาคม 2564
ประธาน ‘สถาบันอนุสรี รวมใจให้กัน’มอบสิ่งของอุปโภคบริโภคช่วยกลุ่มเปราะบาง จ.สมุทรสาคร
‘อนุสรี ทับสุวรรณ’สมาชิกสภาผู้แทนราษฎร โฆษกคณะกรรมาธิการการแรงงาน ในฐานะ ‘ประธานสถาบันอนุสรี รวมใจให้กัน’ และคณะร่วมกับมูลนิธิพุทธรังษีได้นําสิ่งของ เครื่องอุปโภคบริโภคมอบแก่กลุ่มเปราะบาง (เด็กอ่อน ผู้สูงอายุ และผู้พิการ) ในพื้นที่จังหวัดสมุทรสาคร
เมื่อวันที่ 6 พฤษภาคม 2564 เวลา 13.00 น. นางสาวอนุสรี ทับสุวรรณ สมาชิกสภาผู้แทนราษฎร โฆษกคณะกรรมาธิการการแรงงาน ในฐานะ ‘ประธานสถาบันอนุสรี รวมใจให้กัน’ ร่วมกับมูลนิธิพุทธรังษี ได้นําสิ่งของ เครื่องอุปโภคบริโภคมอบแก่กลุ่มเปราะบาง (เด็กอ่อน ผู้สูงอายุ และผู้พิการ) ในพื้นที่จังหวัดสมุทรสาคร โดยมอบแก่สํานักงานประกันสังคมสมุทรสาคร ผ่าน ดร.ธีรพัฒน์ คัชมาตย์ รองผู้ว่าราชการจังหวัดสมุทรสาคร โดยมีแรงงานจังหวัด ประกันสังคมจังหวัด สวัสดิการและคุ้มครองจังหวัด จัดหางานจังหวัด พัฒนาฝีมือแรงงานจังหวัด เข้าร่วมในครั้งนี้ด้วย ณ สํานักงานประกันสังคมจังหวัดสมุทรสาคร
โดยสิ่งของที่ได้นําไปมอบแก่กลุ่มเปราะบาง ประกอบด้วย 1) นมผงสําหรับเด็กอ่อน (แรกเกิด - 3 ขวบ) 100 กระป๋อง 2) นมกล่อง UHT สําหรับเด็กและผู้ใหญ่ จํานวน 100 แพ็ค 3) นมผงสําหรับผู้ใหญ่ 100 กระป๋อง 4) ผ้าอ้อมสําหรับเด็กแรกเกิด - 3 ขวบ (Size S-M) จํานวน 100 แพ็ค 5) ผ้าอ้อมสําหรับผู้ใหญ่ จํานวน 100 แพ็ค 6) ข้าวสารถุง 2 กิโลกรัม จํานวน 200 ถุง 7) น้ําดื่ม จํานวน 100 แพ็ค และ 8) ยาสามัญประจําบ้าน จํานวน 100 ชุด
รัฐบาลไทย-ข่าวทำเนียบรัฐบาล-กสร. สร้างการตระหนักรู้และปลุกจิตสำนึกด้านความปลอดภัยในการทำงาน
วันศุกร์ที่ 7 พฤษภาคม 2564
กสร. สร้างการตระหนักรู้และปลุกจิตสํานึกด้านความปลอดภัยในการทํางาน
กรมสวัสดิการและคุ้มครองแรงงาน ส่งเสริมคุณภาพชีวิตแรงงาน พร้อมสร้างการตระหนักรู้ และปลุกจิตสํานึกให้ผู้เกี่ยวข้องทุกภาคส่วนเห็นความสําคัญของความปลอดภัยในการทํางาน จัดงานวันความปลอดภัยในการทํางานแห่งชาติ ประจําปี 2564 ระลึกโศกนาฏกรรมเคเดอร์สูญเสีย 188 ชีวิต
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ในวันที่ 10พฤษภาคม เป็นวันความปลอดภัยในการทํางานแห่งชาติ โดยได้มีการจัดงานเป็นประจําทุกปีเพื่อระลึกถึงเหตุการณ์โศกนาฏกรรมไฟไหม้รุนแรงที่โรงงานตุ๊กตาเคเดอร์ พุทธมณฑลสาย 4 จังหวัดนครปฐม ที่ทําให้มีผู้เสียชีวิต 188 คน และบาดเจ็บกว่า 400 คน กระทรวงแรงงานนําโดย นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญในการดูแลด้านความปลอดภัยและสุขภาพอนามัยของพี่น้องแรงงานมาโดยตลอด จึงมอบหมายให้กรมสวัสดิการและคุ้มครองแรงงาน ส่งเสริม สร้างการตระหนักรู้และปลุกจิตสํานึกให้ผู้เกี่ยวข้องทุกภาคส่วนเห็นความสําคัญของความปลอดภัยในการทํางาน กสร.จึงได้จัดงานวันความปลอดภัยในการทํางานแห่งชาติ ประจําปี 2564 ขึ้นในวันที่ 7 พฤษภาคม 2564 เพื่อแสดงเจตนารมณ์ที่มุ่งมั่นของภาครัฐในการดูแลแรงงานให้มีความปลอดภัย อาชีวอนามัย และสภาพแวดล้อมในการทํางานที่ดี รวมทั้งพัฒนาภาคีเครือข่ายด้านความปลอดภัยและอาชีวอนามัยของประเทศไทย หรือ Safety Thailand เพื่อช่วยกันผลักดันงานความปลอดภัยในการทํางานให้เกิดเป็นวัฒนธรรมความปลอดภัยในการทํางานขึ้นในสังคมไทย จนนําไปสู่การสร้างวัฒนธรรมความปลอดภัยในการทํางานขององค์กรอย่างยั่งยืน ให้แก่ นายจ้าง ลูกจ้างและผู้ที่เกี่ยวข้อง นอกจากนี้ได้เร่งรัดการบังคับใช้กฎหมายความปลอดภัยในการทํางานอย่างเข้มงวด ควบคู่ไปกับการส่งเสริมและพัฒนาระบบการดูแลสุขภาพอนามัยและความปลอดภัยในการทํางาน ซึ่งปัจจุบันศูนย์พัฒนาองค์ความรู้ความปลอดภัยในการทํางานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 60 พรรษา ณ อาคาร Smart Job Center กระทรวงแรงงาน เป็นศูนย์การเรียนรู้และสร้างจิตสํานึกด้านความปลอดภัยในการทํางานให้แก่ทุกภาคส่วน
อธิบดีกสร. กล่าวเพิ่มเติมว่า ในการจัดงานที่ผ่านมาจะมีการจัดกิจกรรมรณรงค์ด้านความปลอดภัยในส่วนกลาง แต่เนื่องจากปัจจุบันประเทศไทยกําลังเผชิญกับสถานการณ์การแพร่ระบาดของเชื้อไวรัสโควิด-19 จึงมีการปรับเปลี่ยนรูปแบบการจัดกิจกรรมวันความปลอดภัยในการทํางานแห่งชาติ ประจําปี 2564 ซึ่งได้นําระบบสารสนเทศเข้ามาสนับสนุนการดําเนินการเพื่อเว้นระยะห่างและลดการรวมตัวกันของคนจํานวนมาก ผ่านระบบ Facebook Live กองความปลอดภัยแรงงาน กรมสวัสดิการและคุ้มครองแรงงาน (ส่วนแยกตลิ่งชัน) ภายในงานมีกิจกรรม อาทิ การบรรยาย เรื่อง กฎกระทรวงการขึ้นทะเบียนและการอนุญาตให้บริการเพื่อส่งเสริมความปลอดภัย อาชีวอนามัย และสภาพแวดล้อมในการทํางาน พ.ศ. 2564 การอภิปรายถอดบทเรียนกรณีเกิดอุบัติเหตุจากการทํางานในที่อับอากาศ โดยวิทยากร นาวาเอก เสฏฐศิริ แสงสุวรรณ กรมแพทย์ทหารเรือ และ พ.จ.อ. สุนันท์ ประสมรัตน์ บริษัท พิทยา อินเตอร์เนชั่นแนลเซฟตี้ เทรนนิ่ง เซ็นเตอร์ จํากัด เป็นต้น
รัฐบาลไทย-ข่าวทำเนียบรัฐบาล-บอร์ดอนุกก.มรดกโลกวัฒนธรรมมอบกรมศิลป์ปรับปรุงเอกสารเสนอ“เมืองโบราณศรีเทพ” เข้าสู่บัญชีมรดกโลกเสนอศูนย์มรดกโลกอีกรอบภายในเดือน ก.ย.นี้
วันศุกร์ที่ 30 เมษายน 2564
บอร์ดอนุกก.มรดกโลกวัฒนธรรมมอบกรมศิลป์ปรับปรุงเอกสารเสนอ“เมืองโบราณศรีเทพ” เข้าสู่บัญชีมรดกโลกเสนอศูนย์มรดกโลกอีกรอบภายในเดือน ก.ย.นี้
บอร์ดอนุกก.มรดกโลกวัฒนธรรมมอบกรมศิลป์ปรับปรุงเอกสารเสนอ“เมืองโบราณศรีเทพ” เข้าสู่บัญชีมรดกโลกเสนอศูนย์มรดกโลกอีกรอบภายในเดือน ก.ย.นี้
บอร์ดอนุกก.มรดกโลกวัฒนธรรมมอบกรมศิลป์ปรับปรุงเอกสารเสนอ“เมืองโบราณศรีเทพ” เข้าสู่บัญชีมรดกโลกเสนอศูนย์มรดกโลกอีกรอบภายในเดือนก.ย.นี้ จ.นครศรีธรรมราชเร่งปรับปรุงเอกสารเสนอวัดพระมหาธาตุฯเป็นมรดกโลกคาดชงเข้าอนุกก.เดือนมิ.ย.นี้
วันที่ 29 เมษายน 2564 ที่ห้องประชุม 2 ชั้น 8 กระทรวงวัฒนธรรม นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) และประธานอนุกรรมการมรดกโลกทางวัฒนธรรม กล่าวภายหลังเป็นประธานประชุมคณะอนุกรรมการมรดกโลกทางวัฒนธรรม ครั้งที่ 3/2564 ผ่านทางระบบออนไลน์ว่าที่ประชุมมีมติเห็นชอบกรอบข้อกําหนดการจัดทํารายงานการศึกษาผลกระทบแหล่งมรดกโลกนครประวัติศาสตร์พระนครศรีอยุธยา (Heritage Impact Assessment – HIA) ซึ่งเป็นเอกสารที่ศูนย์มรดกโลกเสนอให้ประเทศไทยดําเนินการ เพื่อสร้างมาตรการลดผลกระทบต่อแหล่งมรดกโลก นครประวัติศาสตร์พระนครศรีอยุธยา โดยกรมศิลปากรจะนํากรอบข้อกําหนดดังกล่าวไปหารือกับหน่วยงานที่เกี่ยวข้องเพื่อดําเนินการต่อไป นอกจากนี้ ที่ประชุมได้รับทราบรายงานความคืบหน้าการเสนอเมืองโบราณศรีเทพ จ.เพชรบูรณ์ เพื่อเข้าสู่บัญชีมรดกโลกตามมติคณะรัฐมนตรี (ครม.) หลังจากเมื่อเดือนกุมภาพันธ์ที่ผ่านมาสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อมในฐานะเลขานุการคณะกรรมการแห่งชาติว่าด้วยอนุสัญญาคุ้มครองมรดกโลกได้จัดส่งเอกสารดังกล่าวไปยังศูนย์มรดกโลก ณ กรุงปารีส ซึ่งต่อมากระทรวงการต่างประเทศแจ้งว่า ศูนย์มรดกโลก กรุงปารีส มีข้อเสนอแนะให้ประเทศไทยปรับปรุงเอกสารเพื่อให้มีความสมบูรณ์มากขึ้น โดยที่ประชุมได้มอบหมายกรมศิลปากรปรับปรุงแก้ไขเพื่อเสนอศูนย์มรดกโลก กรุงปารีส ตรวจสอบอีกครั้ง ภายในวันที่ 30 กันยายน 2564 เพื่อให้เสนอเมืองโบราณศรีเทพ จ.เพชรบูรณ์เข้าสู่บัญชีมรดกโลกได้ทันในปี 2565
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันที่ประชุมได้รับทราบรายงานความคืบหน้าการจัดทําเอกสารนําเสนอวัดพระมหาธาตุวรมหาวิหาร จ.นครศรีธรรมราช ซึ่งได้เข้าสู่บัญชีรายชื่อเบื้องต้นมรดกโลก (Tentative List) เมื่อปี 2556 ขณะนี้จังหวัดนครศรีธรรมราชอยู่ระหว่างปรับปรุงเอกสารตามขอพิจารณาของคณะอนุกรรมการฯ คาดว่าจะแล้วเสร็จและเสนอต่อคณะอนุกรรมการฯในเดือนมิถุนายน2564 และแปลเอกสารเป็นภาษาอังกฤษเพื่อเสนอต่อคณะกรรมการแห่งชาติว่าด้วยอนุสัญญาคุ้มครองมรดกโลก และเสนอขอรับความเห็นชอบจากครม.ในเดือนสิงหาคม 2564 หลังจากนั้นไทยจะส่งเอกสารดังกล่าวไปยังศูนย์มรดกโลกภายในเดือนพฤศจิกายน 2564
รัฐบาลไทย-ข่าวทำเนียบรัฐบาล-“อนุทิน” เผยเปิดศูนย์แรกรับ-ส่งต่อนิมิบุตรวันแรก ส่งต่อผู้ติดเชื้อโควิดตกค้างแล้ว 20 ราย
วันศุกร์ที่ 30 เมษายน 2564
“อนุทิน” เผยเปิดศูนย์แรกรับ-ส่งต่อนิมิบุตรวันแรก ส่งต่อผู้ติดเชื้อโควิดตกค้างแล้ว 20 ราย
รองนายกรัฐมนตรีและรัฐมนตรีว่าการกระทรวงสาธารณสุข เผยเปิดศูนย์แรกรับและส่งต่อ อาคารกีฬานิมิบุตร สนามกีฬาแห่งชาติ วันแรกมีผู้ติดเชื้อโควิดตกค้างติดต่อเข้ามาแล้ว 20 ราย คัดกรองและประสานหาเตียงส่งไปรักษาได้ทั้งหมด ยันระบบมีความพร้อมและปลอดภัย
วันนี้ (30 เมษายน 2564) ที่อาคารกีฬานิมิบุตร สนามกีฬาแห่งชาติ กทม. นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขและคณะผู้บริหาร ลงพื้นที่ตรวจความพร้อมศูนย์แรกรับและส่งต่อ กระทรวงสาธารณสุข (Pre-Admission Center MOPH) หลังเริ่มให้บริการวันแรก โดยนายอนุทิน กล่าวว่า จากการตรวจเยี่ยมการดําเนินงานวันแรกพบว่าศูนย์แรกรับและส่งต่อมีความพร้อมที่จะรับผู้ติดเชื้อโควิด 19 ที่ยังตกค้างอยู่ที่บ้าน เพื่อประสานนําส่งต่อเข้าสู่การรักษาที่เหมาะสมกับระดับอาการของผู้ติดเชื้อ โดยเมื่อรับทราบข้อมูลผู้ติดเชื้อแล้วจะเร่งประสานจัดหาเตียง เมื่อได้เตียงแล้วจะส่งต่อไปรักษาทันที ทําให้เตียงภายในศูนย์แรกรับมีการหมุนเวียนตลอด ไม่มีผู้ติดเชื้อตกค้างอยู่ที่ศูนย์ฯ แห่งนี้เป็นเวลานาน ซึ่งคาดว่าประมาณ 1 สัปดาห์จะช่วยผู้ติดเชื้อตกค้างเข้าสู่ระบบได้
“ขณะนี้ได้จัดเตรียมระบบต่างๆ เพื่อรองรับผู้ติดเชื้อเป็นที่เรียบร้อยแล้ว มีการติดตั้งเตียงสําหรับผู้ป่วยพร้อมอุปกรณ์ของใช้ส่วนตัว มีอุปกรณ์เครื่องมือแพทย์ที่จําเป็น แพทย์ พยาบาล เจ้าหน้าที่ผู้ดูแลการจัดระบบระบายอากาศ การกําจัดขยะของเสีย และการรักษาความปลอดภัยตามมาตรฐาน โดยได้จัดแบ่งพื้นที่การใช้งานอย่างเหมาะสมกับผู้ติดเชื้อและบุคลากรเพื่อความปลอดภัย”นายอนุทินกล่าว
ทั้งนี้ ข้อมูล ณ เวลา 14.00 น. วันที่ 30 เมษายน 2564 มีผู้ติดเชื้อติดต่อเข้ามายังศูนย์แรกรับและส่งต่อแล้ว จํานวน 20 ราย เป็นการโทรเข้าคอลเซ็นเตอร์ 02-079-1000 จํานวน 18 ราย เป็นกลุ่มสีเขียว 8 ราย สีเหลือง 9 ราย และสีแดง 1 ราย ได้ตรวจคัดกรองเบื้องต้นพร้อมประสานส่งต่อหาเตียงเข้ารับการรักษาได้ทั้งหมด และเป็นการเดินทาง เข้ามาเองจํานวน 2 ราย ได้ส่งต่อไปรักษาแล้วเช่นกัน ทั้งนี้ ขอย้ําว่าศูนย์แห่งนี้รับเฉพาะผู้ติดเชื้อตกค้าง ไม่ได้เป็นจุดรับการตรวจหาเชื้อแต่อย่างใด
************************************ 30 เมษายน 2564
รัฐบาลไทย-ข่าวทำเนียบรัฐบาล-ดีอีเอส เร่งปรับปรุงกฎหมายลำดับรอง พรบ. คอมฯ ให้เหมาะสมกับสภาวะเศรษฐกิจ สังคม และเทคโนโลยีในปัจจุบัน
วันศุกร์ที่ 30 เมษายน 2564
ดีอีเอส เร่งปรับปรุงกฎหมายลําดับรอง พรบ. คอมฯ ให้เหมาะสมกับสภาวะเศรษฐกิจ สังคม และเทคโนโลยีในปัจจุบัน
ดีอีเอส เร่งปรับปรุงกฎหมายลําดับรอง พรบ. คอมฯ ให้เหมาะสมกับสภาวะเศรษฐกิจ สังคม และเทคโนโลยีในปัจจุบัน
เมื่อวันที่ 30 เมษายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานปรับปรุงกฎหมายลําดับรอง พรบ. คอมฯ (ผ่านระบบสื่ออิเล็กทรอนิกส์) ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม สําหรับการประชุมคณะทํางานปรับปรุงกฎหมายลําดับรอง พ.ร.บ.คอมฯ จัดขึ้นเพื่อแก้ไขเพิ่มเติมให้กฎหมายลําดับรองให้มีความเหมาะสม กับสภาวะทางเศรษฐกิจ สังคม และเทคโนโลยีในปัจจุบัน โดยมีผู้เข้าร่วมประชุมประกอบด้วย ผู้ทรงคุณวุฒิ และผู้เชี่ยวชาญด้าน พ.ร.บ.คอมฯ ผู้แทนหน่วยงาน BOI สํานักงานคณะกรรมการกฤษฎีกา สภาดิจิทัลฯ และ กสทช. ทั้งนี้ เป็นการประชุมพิจารณาปรับปรุงประกาศกระทรวงฯ เรื่องหลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการ อาทิ ผู้ให้บริการคราวน์ ดิจิทัล และแพลตฟอร์ต่างๆ ให้สอดคล้องกับแนวปฏิบัติที่เป็นสากลและเหมาะสมกับบริบทของประเทศไทย ซึ่งจะช่วยดึงดูดผู้ให้บริการรายใหญ่ระดับโลกเข้ามาลงทุนในประเทศไทย
*******************
รัฐบาลไทย-ข่าวทำเนียบรัฐบาล-สธ.เปิดศูนย์แรกรับอาคารนิมิบุตร ช่วยดูแลผู้ติดเชื้อโควิด ในกทม.
วันศุกร์ที่ 30 เมษายน 2564
สธ.เปิดศูนย์แรกรับอาคารนิมิบุตร ช่วยดูแลผู้ติดเชื้อโควิด ในกทม.
กระทรวงสาธารณสุข เปิดอาคารนิมิบุตร สนามกีฬาแห่งชาติ เป็นศูนย์แรกรับผู้ติดเชื้อโควิด และประสานหาเตียง ขอให้โทรแจ้งสายด่วน 0 2079 1000 ประเมินอาการ เพื่อนําเข้าระบบการรักษา
กระทรวงสาธารณสุข เปิดอาคารนิมิบุตร สนามกีฬาแห่งชาติ เป็นศูนย์แรกรับผู้ติดเชื้อโควิด และประสานหาเตียง ขอให้โทรแจ้งสายด่วน 0 2079 1000 ประเมินอาการ เพื่อนําเข้าระบบการรักษา
วันนี้ (30 เมษายน2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายแพทย์ธงชัย กีรติหัตถยากร รองปลัดกระทรวงสาธารณสุข แถลงว่า จากกรณีผู้ป่วยตกค้าง ไม่สามารถเข้าสู่ระบบบริการ หรือโรงพยาบาลได้นั้น เป็นเฉพาะในส่วนของกทม. สําหรับทุกจังหวัดในภูมิภาค ไม่มีผู้ป่วยตกค้าง กระทรวงสาธารณสุขสามารถนําเข้าสู่ระบบการรักษาได้ทั้งหมด ส่วนเหตุการณ์ใน กทม. มีผู้ป่วยเพิ่มขึ้นเป็นจํานวนมาก ที่ผ่านมาจะมีโรงพยาบาลให้การดูแล ทั้งสังกัด กทม. กรมการแพทย์ เหล่าทัพ โรงเรียนแพทย์ และโรงพยาบาลเอกชน และมีสายด่วน 1668 กรมการแพทย์, 1330 สปสช., 1669 ศูนย์นเรนทร เพื่อประสานส่งต่อผู้ป่วย เนื่องจากมีจํานวนผู้ป่วยมาก ต้องรอเคลียร์เตียง ทําให้ผู้ป่วยบางส่วนรออยู่ที่บ้านรองนายกรัฐมนตรีและรัฐมนตรีว่าการกระทรวงสาธารณสุข จึงได้ให้กระทรวงสาธารณสุข เข้าไปช่วยเหลือพี่น้องชาวกทม. โดยได้ร่วมกับกระทรวงการท่องเที่ยวและกีฬา ปรับอาคารนิมิตบุตร สนามกีฬาแห่งชาติ ให้เป็นศูนย์แรกรับผู้ป่วยโควิด และพร้อมที่จะพัฒนาให้สามารถรับผู้ป่วยได้ 200 เตียง โดยเปิดสายด่วน 0 2079 1000
นายแพทย์ธงชัยกล่าวต่อว่า ศูนย์นี้จะช่วยดูแลในส่วนแรกรับและพยายามหาเตียงให้ โดยช่วงเช้าวันนี้โทรเข้ามาแล้ว 20 ราย สายด่วน 0 2079 1000 จะประเมินอาการผู้ป่วย และส่งรถพยาบาลไปรับคนไข้ ส่งต่อไปโรงพยาบาล หากประเมินแล้วไม่แน่ใจ จะมีรถไปรับที่บ้านมาที่ศูนย์แรกรับ ให้แพทย์ประเมินอีกครั้ง เอกซเรย์ปอด และส่งต่อไปสถานพยาบาลตามระดับอาการ ไม่แนะนําให้มาที่ศูนย์แรกรับเอง ขอให้โทรเข้ามา เพื่อป้องกันการแพร่กระจายเชื้อ
“การเปิดศูนย์แรกรับนี้จะช่วยให้ระบบการรักษาในกทม. ทํางานได้เต็มที่ เมื่อโทรเข้าสายด่วนจะแจ้งประสานให้โรงพยาบาลไปรับตัวมารักษา และไม่ต้องโทรซ้ําที่ 1668, 1330, 1669 กระทรวงสาธารณสุขพร้อมให้ความช่วยเหลือ ได้ระดมบุคลากรจากภูมิภาคมาปฏิบัติงานที่ศูนย์แรกรับนิมิตบุตร เพื่อช่วยเหลือคน กทม.” นายแพทย์ธงชัยกล่าว
************************************ 30 เมษายน 2564
รัฐบาลไทย-ข่าวทำเนียบรัฐบาล-สธ.เผยผู้ติดเชื้อโควิด 19 ระลอกเมษายนร้อยละ 44 อยู่ในพื้นที่กทม. และปริมณฑล
วันศุกร์ที่ 30 เมษายน 2564
สธ.เผยผู้ติดเชื้อโควิด 19 ระลอกเมษายนร้อยละ 44 อยู่ในพื้นที่กทม. และปริมณฑล
กระทรวงสาธารณสุข เผยผู้ติดเชื้อโควิด 19 ระลอกเมษายน พบผู้ติดเชื้อสะสม 36,290 ราย เฉพาะพื้นที่กทม.และปริมณฑล พบ 16,045 ราย คิดเป็นร้อยละ 44.2 เข้มการคัดกรองเชิงรุก ในชุมชน ตรวจจับการระบาดของโรค
กระทรวงสาธารณสุข เผยผู้ติดเชื้อโควิด 19 ระลอกเมษายน พบผู้ติดเชื้อสะสม 36,290 ราย เฉพาะพื้นที่กทม.และปริมณฑล พบ 16,045 ราย คิดเป็นร้อยละ 44.2 เข้มการคัดกรองเชิงรุก ในชุมชน ตรวจจับการระบาดของโรค ขอกลุ่มเสี่ยงสูงสัมผัสผู้ติดเชื้ออย่าปกปิดข้อมูล เพื่อประโยชน์ในการรักษาและควบคุมการแพร่ระบาดของโรค
วันนี้ (30 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้ติดเชื้อรายใหม่ 1,583 ราย มาจากระบบเฝ้าระวังในโรงพยาบาล 1,366 ราย คัดกรองเชิงรุกในชุมชน 213 ราย จากต่างประเทศ 4 ราย รักษาหายเพิ่ม 860 ราย เสียชีวิตเพิ่ม 15 ราย อยู่ระหว่างการรักษา 28,696 ราย อาการหนัก 871 ราย ต้องใช้เครื่องช่วยหายใจ 250 ราย แม้ในวันนี้จํานวนผู้ป่วยจะไม่สูงเท่ากับหลายวันที่ผ่านมา แต่ยังพบผู้ติดเชื้อที่มีอาการหนัก และเสียชีวิตในอัตราที่สูง
สําหรับผู้เสียชีวิตวันนี้จํานวน 15 ราย เป็นชาย 9 ราย หญิง 6 ราย อายุระหว่าง 29-93 ปี อยู่ใน กทม. 9 รายชลบุรี พัทลุง สุราษฎร์ธานี นครปฐม ราชบุรี และประจวบคีรีขันธ์ จังหวัดละ 1 ราย ปัจจัยเสี่ยงทําให้อาการรุนแรงจนเสียชีวิตคือ โรคความดันโลหิตสูง เบาหวาน โรคหัวใจ ไขมันในเลือดสูง หลอดเลือดสมอง ภาวะอ้วน โรคปอดเรื้อรัง ไตเรื้อรัง และติดบ้านติดเตียง ส่วนสาเหตุการติดเชื้อมาจากมีผู้ติดเชื้อมาเยี่ยมรับประทานอาหารกับผู้ติดเชื้อ พนักงานร้านคาราโอเกะ ร่วมสัมมนากับผู้ติดเชื้อ และสัมผัสผู้ดูแลผู้ป่วยติดเตียงที่ติดเชื้อ ดังนั้น ต้องเข้มงวดมาตรการควบคุมป้องกันโรคในสถานที่เสี่ยง ลดกิจกรรมที่มีการรวมกลุ่มคนอย่างต่อเนื่อง และเร่งรัดกํากับติดตามมาตรการDMHTTA ทั้งส่วนบุคคล และสถานที่
“ขณะนี้สถานการณ์ในจังหวัดส่วนใหญ่สามารถควบคุมการแพร่ระบาดโควิด 19 ได้ภายใต้มาตรการควบคุมที่กําหนด แต่ในพื้นที่กทม.และปริมณฑลยังพบผู้ติดเชื้อจํานวนมาก โดยระหว่างวันที่ 1-30 เมษายน พบถึง 16,045 ราย คิดเป็นร้อยละ 44.2 ของการติดเชื้อทั้งประเทศที่มีจํานวน 36,290 ราย ได้เร่งรัดเฝ้าระวังคัดกรองเชิงรุกในชุมชน เพื่อตรวจจับการระบาดของโรค ขอให้ประชาชนร่วมมือป้องกันตนเองอย่างเคร่งครัด โดยเฉพาะกลุ่มเสี่ยงสูงที่สัมผัสผู้ติดเชื้อ อย่าปกปิดข้อมูล เพื่อประโยชน์ในการรักษาและควบคุมการแพร่ระบาดโรค” นายแพทย์เฉวตสรร กล่าว
สําหรับการฉีดวัคซีนโควิด19 ขณะนี้ฉีดสะสมแล้ว 1,411,614 โดส แบ่งเป็นรับวัคซีนเข็มแรก 1,075,756 ราย และครบ 2 เข็ม 335,858 ราย โดยในวันที่ 29 เมษายน 2564 มีผู้ได้รับการฉีดวัคซีนสะสมแล้ว 66,968 โดส แบ่งเป็น เข็มที่ 1 จํานวน 16,035 ราย และเข็มที่ 2 จํานวน 50,933 ราย
*********************************** 30 เมษายน 2564
รัฐบาลไทย-ข่าวทำเนียบรัฐบาล-กระทรวงเกษตรฯ เจรจาสำเร็จจีนไฟเขียวเปิดด่านตงซิงนำเข้าผลไม้ไทย
วันศุกร์ที่ 30 เมษายน 2564
กระทรวงเกษตรฯ เจรจาสําเร็จจีนไฟเขียวเปิดด่านตงซิงนําเข้าผลไม้ไทย
กระทรวงเกษตรฯ เจรจาสําเร็จจีนไฟเขียวเปิดด่านตงซิงนําเข้าผลไม้ไทย
นายระพีภัทร์จันทรศรีวงศ์รองปลัดกระทรวงเกษตรและสหกรณ์เปิดเผยว่าในช่วงนี้ถือเป็นฤดูกาลที่ผลไม้ของไทยมีผลผลิตออกสู่ตลาดเป็นจํานวนมากโดยตลาดจีนถือเป็นตลาดที่สําคัญของไทยที่ผ่านมาการส่งออกผลไม้ไทยไปยังประเทศจีนผ่านเส้นทางบกมักจะพบกับปัญหาการจราจรบริเวณด่านโหย่วอี้กวนแออัดถึงขั้นวิกฤตมีรถติดสะสมยาวหลายกิโลเมตรส่งผลกระทบต่อคุณภาพของผลไม้ไทยโดยเฉพาะทุเรียนที่สุกก่อนถึงมือผู้บริโภคกระทรวงเกษตรและสหกรณ์ไม่ได้นิ่งนอนใจในการแก้ไขปัญหาดังกล่าว
กระทรวงเกษตรและสหกรณ์โดยกรมวิชาการเกษตรสํานักงานมาตรฐานสินค้าเกษตรและอาหารแห่งชาติ(มกอช.)ได้เจรจากับกระทรวงศุลกากรแห่งชาติจีน(GACC)อย่างต่อเนื่องและในช่วงที่ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้เดินทางไปเยือนประเทศจีนเมื่อเดือนพฤศจิกายน2562ได้มีการเจรจาและทําความตกลงกับกระทรวงศุลกากรแห่งชาติจีน(GACC)เพื่อแก้ไขปัญหาดังกล่าวและในที่สุดทั้งสองฝ่ายได้เห็นชอบร่วมกันให้บรรจุด่านตงซิงเข้าไปในร่างพิธีสารว่าด้วยข้อกําหนดในการกักกันโรคและตรวจสอบสําหรับการขนส่งผลไม้ไทยที่ส่งออกผ่านประเทศที่สามเข้าสู่สาธารณรัฐประชาชนจีนตั้งแต่เดือนเมษายน2563
กระทรวงเกษตรและสหกรณ์ได้พยายามผลักดันให้ด่านตงซิงสามารถนําเข้าผลไม้จากไทยได้โดยเร็วโดยนายระพีภัทร์จันทรศรีวงศ์รองปลัดกระทรวงเกษตรและสหกรณ์ในฐานะผู้กํากับดูแลงานด้านต่างประเทศของกระทรวงเกษตรและสหกรณ์ได้มอบหมายให้ฝ่ายเกษตรประจําสถานกงสุลใหญ่ณนครกว่างโจวติดตามความคืบหน้าอย่างใกล้ชิดโดยล่าสุดกระทรวงศุลกากรแห่งชาติจีน(GACC)ได้ประกาศให้ด่านตงซิงเป็นด่านนําเข้าผลไม้และฝ่ายเกษตรฯได้รับแจ้งจากศุลกากรหนานหนิงซึ่งดูแลด่านตงซิงว่าผลไม้ของไทยจะนําเข้ามาทางด่านตงซิง(สะพานข้ามแม่น้ําเป่ยหลุนแห่งที่2)ได้ตั้งแต่วันที่29เมษายน2564เป็นต้นไป
​สําหรับด่านตงซิงถือเป็นด่านได้รับอนุญาตให้เป็นด่านนําเข้าผลไม้จากต่างประเทศทางบกเป็นแห่งที่3ของเขตฯกว่างซีจ้วงต่อจากด่านโหย่วอี้กวนและด่านรถไฟผิงเสียงซึ่งด่านตงซิงสามารถรองรับรถบรรทุกสินค้าเข้าออกได้ไม่ต่ํากว่า2,000คันต่อวันจึงเป็นด่านทางบกที่มีศักยภาพในการนําเข้าผลไม้จากไทยนอกเหนือจากด่านโม่ฮานมณฑลยูนนานด่านโหย่วอี้กวนและด่านรถไฟผิงเสียงเขตฯกว่างซีจ้วงซึ่งจะเป็นอีกหนึ่งทางเลือกของการส่งออกผลไม้ของไทยไปยังจีนช่วยแก้ปัญหารถติดสะสมบริเวณหน้าด่านโหย่วอี้กวนโดยเฉพาะในฤดูกาลส่งออกทุเรียนในขณะนี้
ทั้งนี้จากข้อมูลของกรมวิชาการเกษตรพบว่าการส่งออกผลไม้ไทยไปจีนเมื่อปี2563มีปริมาณ1,623,523ตันคิดเป็นมูลค่ากว่า102,716.72ล้านบาทโดยผลไม้ไทยที่มีปริมาณส่งออกไปจีนสูงสุด5อันดับแรกได้แก่ทุเรียนลําไยมังคุดมะพร้าวอ่อนและขนุนตามลําดับ
รัฐบาลไทย-ข่าวทำเนียบรัฐบาล-“อนุทิน” หารือ บ.ซิโนฟาร์ม ยันไม่มีปิดกั้นพร้อมสนับสนุนการขึ้นทะเบียนวัคซีนโควิดทุกตัว
วันศุกร์ที่ 30 เมษายน 2564
“อนุทิน” หารือ บ.ซิโนฟาร์ม ยันไม่มีปิดกั้นพร้อมสนับสนุนการขึ้นทะเบียนวัคซีนโควิดทุกตัว
รองนายกรัฐมนตรีและรัฐมนตรีว่าการกระทรวงสาธารณสุข หารือบริษัทซิโนฟาร์มผู้ผลิตวัคซีนโควิด 19 ยันพร้อมสนับสนุนการขึ้นทะเบียนวัคซีนทุกราย ไม่มีการปิดกั้น ขอให้ยื่นเอกสารเพื่อขึ้นทะเบียนผ่านการพิจารณาคุณภาพ มาตรฐาน และความปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข หารือบริษัทซิโนฟาร์มผู้ผลิตวัคซีนโควิด 19 ยันพร้อมสนับสนุนการขึ้นทะเบียนวัคซีนทุกราย ไม่มีการปิดกั้น ขอให้ยื่นเอกสารเพื่อขึ้นทะเบียนผ่านการพิจารณาคุณภาพ มาตรฐาน และความปลอดภัยจาก อย.และกรมวิทยาศาสตร์การแพทย์
วันนี้ (30 เมษายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ทางผู้ผลิตวัคซีนบริษัทซิโนฟาร์มได้เข้ามาหารือซึ่งกระทรวงสาธารณสุขยืนยันว่าพร้อมสนับสนุนการขึ้นทะเบียนวัคซีนทุกตัว โดยขอให้ยื่นเอกสารเพื่อขึ้นทะเบียนกับทางสํานักงานคณะกรรมการอาหารและยา (อย.) หากได้ทะเบียนก็พร้อมเจรจาเรื่องการจัดหาวัคซีนต่อไป ยืนยันว่ารัฐบาลไม่มีการปิดกั้นการขึ้นทะเบียนวัคซีนทุกชนิดแต่อย่างใด แต่วัคซีนที่เข้ามาต้องมีมาตรฐานที่ดี และมีความปลอดภัย ได้รับการรับรองจาก อย. และกรมวิทยาศาสตร์การแพทย์ บริษัทผู้ผลิตทุกรายมีสิทธิเท่ากันไม่มีใครได้เปรียบเสียเปรียบ
“วัคซีนแต่ละตัวที่จัดหามาและกําลังจัดหาเพิ่มเติม จะนํามาใช้ตามข้อบ่งชี้ เพื่อให้เกิดความครอบคลุมประชาชนกลุ่มเป้าหมายแต่ละกลุ่ม เช่น วัคซีนของไฟเซอร์มีข้อมูลใช้ในอายุ 12-18 ปี อย่างไรก็ตาม ยืนยันว่ารัฐบาลจะจัดหาวัคซีนให้ครอบคลุมทุกคนในประเทศ เพื่อสร้างภูมิคุ้มกันหมู่ สามารถเดินหน้าเปิดประเทศ ฟื้นฟูเศรษฐกิจ ได้อย่างปลอดภัย” นายอนุทินกล่าว
************************************ 30 เมษายน 2564
รัฐบาลไทย-ข่าวทำเนียบรัฐบาล-อภ.ยืนยัน ยารักษาโควิดมีเพียงพอ ไม่ขาด พฤษาคมนี้ได้อีก 3 ล้านเม็ด
วันศุกร์ที่ 30 เมษายน 2564
อภ.ยืนยัน ยารักษาโควิดมีเพียงพอ ไม่ขาด พฤษาคมนี้ได้อีก 3 ล้านเม็ด
องค์การเภสัชกรรม ยืนยัน ขณะนี้ ไทยมียาฟาวิพิราเวียร์ รักษาผู้ป่วยโควิด 19 เพียงพอ กระจายไปโรงพยาบาลทุกภาคส่วนแล้ว ยอดคงคลังกว่า 1.5 ล้านเม็ด จะเข้ามาเพิ่มอีก 3 ล้านเม็ดในเดือนพฤษภาคม
องค์การเภสัชกรรม ยืนยัน ขณะนี้ ไทยมียาฟาวิพิราเวียร์ รักษาผู้ป่วยโควิด 19 เพียงพอ กระจายไปโรงพยาบาลทุกภาคส่วนแล้ว ยอดคงคลังกว่า 1.5 ล้านเม็ด จะเข้ามาเพิ่มอีก 3 ล้านเม็ดในเดือนพฤษภาคมส่วนวัคซีนซิโนแวค จะได้รับเพิ่มทั้งจากการจัดซื้อและบริจาค รวม 3.5 ล้านโดสในเดือนพฤษภาคมนี้
วันนี้ (30 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม แถลงกรณีข่าวยารักษาโรคโควิด 19มีไม่พอเพียงรักษาผู้ป่วยโควิด 19 ที่มีจํานวนเพิ่มขึ้นในขณะนี้ ว่า องค์การเภสัชกรรมได้กระจายยาฟาวิพิราเวียร์ที่มาถึงไทยเมื่อวันจันทร์ที่ผ่านมา (26 เมษายน 2564) ไปยังสถานพยาบาลทุกภาคส่วน ทั้งภาครัฐและเอกชนแล้ว ยอดคงคลังกว่า 1.5 ล้านเม็ด ขณะนี้ ใช้ยาวันละประมาณ 4-5 หมื่นเม็ด ตามข้อบ่งชี้ใหม่ที่ให้ยาเร็วขึ้น และจํานวนผู้ป่วยที่มีมากขึ้น องค์การเภสัชกรรม ได้เตรียมแผนจัดหายาเพิ่มไว้แล้ว ซึ่งจะได้รับเพิ่มในเดือนพฤษภาคมนี้อีก 3 ล้านเม็ด เชื่อว่าเพียงพอในการรักษาผู้ป่วยโควิด 19 และจะมีการประเมินสถานการณ์ สั่งซื้อเพิ่มเติมอย่างต่อเนื่องจนกว่าจะผลิตยาได้เองในประเทศ
สําหรับวัคซีนโควิด 19 ได้รับการยืนยันว่าจะมีวัคซีนซิโนแวคเข้ามาเพิ่มอีก 1 ล้านโดสในวันที่ 6 พฤษภาคมนี้ และหลังวันที่ 14 พฤษภาคม จะมีวัคซีนซิโนแวคที่ได้รับบริจาคจากรัฐบาลจีนมาเพิ่มอีก 5 แสนโดส รวมทั้งองค์การเภสัชกรรมได้สั่งซื้อเพิ่มจะได้รับสิ้นเดือนพฤษภาคมอีกจํานวน 2 ล้านโดส รวมเดือนพฤษภาคมนี้ จะมีวัคซีนซิโนแวคจากประเทศจีนเข้ามารวม 3.5 ล้านโดส เพิ่มจากที่ได้รับและเริ่มฉีดไปแล้วตั้งแต่เดือนมีนาคม 2564 จํานวน 2.5 ล้านโดส
************************************ 30 เมษายน 2564
รัฐบาลไทย-ข่าวทำเนียบรัฐบาล-เลขาธิการ คปภ. สั่งสอบสวนตัวแทนประกันชีวิต ที่ส่งข้อความไม่เหมาะสมให้กับประชาชนแล้ว
วันศุกร์ที่ 30 เมษายน 2564
เลขาธิการ คปภ. สั่งสอบสวนตัวแทนประกันชีวิต ที่ส่งข้อความไม่เหมาะสมให้กับประชาชนแล้ว
• เผยจะบังคับใช้กฎหมายให้เคร่งครัดเพื่อป้องปรามไม่ให้มีการกระทําในทํานองนี้อีก
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามประกาศ คปภ. เรื่อง หลักเกณฑ์ วิธีการออก และเสนอขายกรมธรรม์ประกันภัยของบริษัทประกันชีวิต/วินาศภัย และการดําเนินการของตัวแทนประกันชีวิต/วินาศภัย นายหน้าประกันชีวิต/วินาศภัย และธนาคาร พ.ศ. 2563 ได้กําหนดหลักเกณฑ์สําหรับการเสนอขายประกันภัยในแต่ละช่องทางไว้ อาทิเช่น พบเจอตัวลูกค้า หรือทางโทรศัพท์ เป็นต้น โดยบริษัทประกันภัยและคนกลางประกันภัย ไม่ว่าจะเป็นตัวแทนหรือนายหน้าประกันภัย เป็นผู้เสนอขายประกันภัย จะต้องปฏิบัติตามหลักเกณฑ์ที่ประกาศดังกล่าวกําหนดไว้ และหากฝ่าฝืนก็ได้กําหนดบทลงโทษไว้อย่างชัดเจน
เลขาธิการ คปภ. กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโควิด-19 ในระลอก 3 ซึ่งมีการระบาดอย่างรวดเร็วและขยายเป็นวงกว้างไปทั่วประเทศ ทําให้ประชาชนได้รับผลกระทบเป็นจํานวนมาก และได้ซื้อประกันภัย เพื่อช่วยบรรเทาความเดือดร้อนในสถานการณ์ดังกล่าว ซึ่งบริษัทประกันภัยได้นําเสนอรูปแบบผลิตภัณฑ์ประกันภัยที่กําหนดความคุ้มครองแตกต่างกัน และการเสนอขายประกันภัยในช่วงนี้โดยส่วนใหญ่ผ่านช่องทางโทรศัพท์ หรือทางระบบออนไลน์ จากกรณีที่ปรากฏตามข่าวมีตัวแทนประกันชีวิตของบริษัทประกันชีวิตแห่งหนึ่ง ได้เสนอขายประกันภัยผ่านทางโทรศัพท์ โดยได้โทรศัพท์ติดต่อกับลูกค้าและลูกค้าได้ปฏิเสธการซื้อประกันภัยแล้ว แต่ตัวแทนประกันชีวิตรายนี้ได้ส่งข้อความที่ไม่เหมาะสมให้ลูกค้า สํานักงาน คปภ. ไม่ได้นิ่งนอนใจกับปัญหาดังกล่าว จึงได้สั่งการบริษัทประกันชีวิตดังกล่าวให้ตรวจสอบข้อเท็จจริงว่าตัวแทนประกันชีวิตรายนี้มีการกระทําที่ขัดต่อจรรยาบรรณของคนกลางประกันภัยหรือไม่ และสั่งการให้สายกฎหมายและคดี สํานักงาน คปภ. เรียกตัวแทนประกันชีวิตรายนี้มาสอบสวน เพื่อจะได้ดําเนินการบังคับตามมาตรการทางกฎหมายอย่างเข้มข้นต่อไป รวมถึงได้แจ้งเตือนไปยังบริษัทประกันภัย สมาคมตัวแทนประกันชีวิตและที่ปรึกษาการเงิน และสมาคมนายหน้าประกันภัยไทย ให้กําชับสมาชิกถือปฏิบัติตามที่ประกาศกําหนดโดยเคร่งครัดแล้ว
“ตามข่าวที่ปรากฏน่าจะเข้าข่ายการรบกวน หรือก่อความรําคาญให้กับลูกค้า ซึ่งทางสํานักงาน คปภ. จะตรวจสอบข้อเท็จจริงจากทุกฝ่ายที่เกี่ยวข้องให้รอบคอบ หากพบว่าการกระทําดังกล่าวเป็นความผิดฐานฝ่าฝืนหรือไม่ปฏิบัติตามประกาศที่กําหนด นายทะเบียนมีอํานาจสั่งให้คนกลางประกันภัย กระทําการ งดเว้นกระทําการ ดําเนินการแก้ไขให้ถูกต้องภายในระยะเวลา ที่กําหนด หรือสั่งพักใช้ใบอนุญาตเป็นตัวแทนประกันภัยหรือใบอนุญาตเป็นนายหน้าประกันภัยได้ จนกว่าจะได้ดําเนินการให้ถูกต้อง และอาจโทษปรับไม่เกินห้าหมื่นบาทหรือกําหนดมาตรการอื่นที่หนักขึ้น ซึ่งสํานักงาน คปภ. จะบังคับใช้กฎหมายอย่างเคร่งครัด เพื่อป้องปรามไม่ให้มีการกระทําในทํานองนี้อีก ทั้งนี้ หากประชาชนมีข้อสงสัยเกี่ยวกับหลักเกณฑ์การเสนอขายประกันภัย หรือต้องการสอบถามข้อมูลเพิ่มเติม โปรดติดต่อสายด่วน คปภ. 1186” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-“ชัยวุฒิ” ขอคนไทยมั่นใจดาวน์โหลดหมอชนะ
วันศุกร์ที่ 30 เมษายน 2564
“ชัยวุฒิ” ขอคนไทยมั่นใจดาวน์โหลดหมอชนะ
“ชัยวุฒิ” ขอคนไทยมั่นใจดาวน์โหลดหมอชนะ
“ชัยวุฒิ” รมว.ดีอีเอส วอนประชาชนมั่นใจใช้งานแอปหมอชนะ ย้ําการอัพเดทเวอร์ชั่นใหม่เสร็จสมบูรณ์แล้ว ปรับปรุงประสิทธิภาพและความปลอดภัย เชิญชวนเข้าไปดาวน์โหลดได้ทั้งจาก App Store ของค่ายแอปเปิล และ Play Store สําหรับมือถือระบบแอนดรอยด์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส กล่าวว่า ขณะนี้แอปพลิเคชัน “หมอชนะ” กลับมาให้บริการได้ตามปกติแล้วในเวอร์ชั่นอัพเดทล่าสุด ที่มีการปรับปรุงประสิทธิภาพและความปลอดภัย รองรับการใช้งานได้แล้วทั้งบนมือถือระบบแอนดรอยด์ และ IOS โดยสามารถเข้าไปดาวน์โหลดได้ผ่าน Play Store และ App Store
พร้อมกันนี้ เตรียมวางแนวทางรองรับการพัฒนาระบบอย่างต่อเนื่อง เพื่อเพิ่มความมั่นใจให้ประชาชนเข้ามาดาวน์โหลดแอปหมอชนะไปใช้บริการกันมากๆ เพื่อประโยชน์ในการแจ้งเตือนกลุ่มเสี่ยง ช่วยป้องกันการแพร่กระจายเชื้อโควิด-19 ตลอดจนเพิ่มความรวดเร็วของกระบวนการสอบสวนโรคเมื่อพบกรณีผู้ติดเชื้อ
“ทั้งนี้ บริหารจัดการแอปหมอชนะ ถือเป็นภารกิจของกระทรวงดิจิทัลฯ ที่สอดคล้องกับยุทธศาสตร์ที่ 4 ด้านส่งเสริมการให้บริการแก่ประชาชน ภาครัฐ และภาคเอกชนในรูปแบบดิจิทัล นํามาใช้ในการช่วยติดตามและสอบสวนโรคให้ครอบคลุมและแม่นยําได้มากขึ้น โดยบันทึกข้อมูลด้วยเทคโนโลยี GPS และ Bluetooth เพื่อช่วยแจ้งประชาชนเมื่ออยู่ในบริเวณใกล้ชิด หรือสัมผัสกับผู้ป่วยโควิด-19 ให้เฝ้าระวังและเข้าพบกับเจ้าหน้าที่สอบสวนโรคได้ทันท่วงที” นายชัยวุฒิกล่าว
นอกจากนี้ ขอย้ําว่าประชาชนผู้ใช้งานแอปหมอชนะ สามารถเชื่อมั่นในเรื่องความปลอดภัยของข้อมูลส่วนบุคคล เพราะมีเพียงกรมควบคุมโรคเรียกใช้ได้ ขณะที่ กระทรวงดิจิทัลฯ โดย NT มีความพร้อมขยายพื้นที่การจัดเก็บข้อมูลบนระบบคลาวด์ รองรับจํานวนผู้ใช้งานที่เพิ่มขึ้น เนื่องจากมีระบบคลาวด์กลางภาครัฐอยู่แล้ว ดังนั้น อยากเชิญชวนให้ประชาชนช่วยกันดาวน์โหลดแอปหมอชนะ มาใช้งานกันมากๆ เพื่อช่วยกันลดความเสี่ยงในการแพร่กระจาย
ของโควิด-19
*****************
รัฐบาลไทย-ข่าวทำเนียบรัฐบาล-ปลัดเกษตรฯ เผยความก้าวหน้าโครงการ 1 ตำบล 1 กลุ่มเกษตรทฤษฎีใหม่
วันศุกร์ที่ 30 เมษายน 2564
ปลัดเกษตรฯ เผยความก้าวหน้าโครงการ 1 ตําบล 1 กลุ่มเกษตรทฤษฎีใหม่
ปลัดเกษตรฯ เผยความก้าวหน้าโครงการ 1 ตําบล 1 กลุ่มเกษตรทฤษฎีใหม่
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยถึงความก้าวหน้าการดําเนินงานโครงการ 1 ตําบล 1 กลุ่มเกษตรทฤษฎีใหม่ ว่า ความก้าวหน้าโครงการ 1 ตําบล 1 กลุ่มเกษตรทฤษฎีใหม่ (ข้อมูล ณ วันที่ 28 เม.ย. 64) มีเกษตรกรที่ผ่านการคัดเลือกเข้าร่วมโครงการฯ แล้ว จํานวน 29,813 ราย จากเป้าหมาย 32,000 ราย (จาก 4,009 ตําบล) และมีแรงงานได้รับคัดเลือกเข้าร่วมโครงการแล้ว จํานวน 13,370 ราย จากเป้าหมาย 16,000 ราย โดยกระทรวงเกษตรฯ ได้ดําเนินการฝึกอบรมกระบวนการเรียนรู้ครั้งที่ 1 ให้เกษตรกร ในหลักสูตรปรัชญาเศรษฐกิจพอเพียงและการพัฒนาเกษตรทฤษฎีใหม่ เป็นเวลา 2 วันๆ ละ 6 ชั่วโมง โดยดําเนินการอบรมเสร็จแล้ว 19 จังหวัด อยู่ระหว่างดําเนินการอีก 52 จังหวัด และจะขยายระยะเวลาการอบรมเกษตรกรไปจนถึงเดือนมิถุนายน 2564 โดยในจังหวัดที่อยู่ในพื้นที่ที่มีการแพร่ระบาดของโรคติดเชื้อไวรัสโคโรนา 2019 การอบรมเกษตรกรจะดําเนินการโดยคํานึงตามประกาศ มาตรการ แนวทาง ข้อกําหนดของศูนย์บริหารสถานการณ์การแพร่ระบาดของโรคโควิด-19 (ศบค.) และประกาศของแต่ละจังหวัด
ส่วนความก้าวหน้าในการดําเนินงานขุดสระเก็บกักน้ําในพื้นที่ที่เข้าร่วมโครงการฯ กรมพัฒนาที่ดินอนุมัติให้สถานีพัฒนาที่ดินจังหวัดดําเนินการขุดสระเก็บกักน้ํา รอบที่ 1 จํานวน 19,098 ราย ในขณะนี้ดําเนินการขุดสระเสร็จแล้วจํานวน 1,129 บ่อ ซึ่งคาดว่าจะดําเนินการขุดสระแล้วเสร็จทั้งหมดภายในเดือนมิถุนายนนี้ โดยเป็นสระกักเก็บน้ําตามรูปแบบมาตรฐานของกรมพัฒนาที่ดิน มีรูปทรงของสระที่เหมาะสมกับขนาดพื้นที่ของเกษตรกรซึ่งสามารถตรวจนับปริมาณดินขุดได้ โดยให้มีปริมาณดินขุดตามเงื่อนไขที่กําหนด
สําหรับการส่งเสริมองค์ความรู้และสนับสนุนปัจจัยการผลิตในการทําเกษตรทฤษฎีใหม่ แบ่งเป็น ด้านพืช ประมง ปศุสัตว์ และการปรับปรุงบํารุงดินนั้น ขณะนี้ กรมส่งเสริมการเกษตร กรมประมง กรมปศุสัตว์ และกรมพัฒนาที่ดิน ได้จัดทําคู่มือการดําเนินโครงการฯ ส่งให้หน่วยงานระดับจังหวัดแล้ว และสํารวจความต้องการปัจจัยการผลิตของเกษตรกรที่ได้รับการขุดสระเก็บกักน้ําแล้ว 70% ซึ่งการดําเนินงานระยะต่อไปได้เตรียมพร้อมให้การสนับสนุนปัจจัยการผลิตแก่เกษตรกร จํานวน 24,241 ราย และรอรับการสนับสนุนงบประมาณเพิ่มเติมให้แก่เกษตรกรอีก 4,205 ราย ในระยะต่อไป
อย่างไรก็ตาม กระทรวงเกษตรและสหกรณ์ ยังคงเร่งดําเนินงานโครงการฯ อย่างต่อเนื่อง เพื่อให้บรรลุวัตถุประสงค์ของโครงการฯ ทั้งนี้ หากเกษตรกรต้องการติดตามข้อมูลข่าวสารโครงการ 1 ตําบล 1 กลุ่มเกษตรทฤษฎีใหม่ สามารถติดตามได้ทางเว็บไซต์ ntag.moac.go.th หรือ Facebook “๑ตําบล๑กลุ่มเกษตรทฤษฎีใหม่” หรือสํานักงานเกษตรและสหกรณ์จังหวัด/สํานักงานเกษตรอําเภอใกล้บ้านท่านได้อีกด้วย.
รัฐบาลไทย-ข่าวทำเนียบรัฐบาล-การระงับสิทธิการเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริง
วันศุกร์ที่ 30 เมษายน 2564
การระงับสิทธิการเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริง
กระทรวงการคลังได้รับแจ้งเบาะแสจากประชาชนและหน่วยงานอื่นๆของรัฐว่ามีผู้ประกอบการที่มีพฤติการณ์เข้าข่ายผิดหลักเกณฑ์หรือเงื่อนไขของโครงการเราชนะ ที่ผ่านมาได้ดําเนินการตรวจสอบข้อมูลธุรกรรมและระงับสิทธิการเข้าร่วมโครงการของผู้ประกอบการแล้ว 161 ราย
การระงับสิทธิการเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริง
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าในการตรวจสอบผู้ประกอบการตามโครงการเราชนะว่า กระทรวงการคลังได้รับแจ้งเบาะแสจากประชาชนและหน่วยงานอื่นๆ ของรัฐว่า มีผู้ประกอบการที่มีพฤติการณ์เข้าข่ายผิดหลักเกณฑ์หรือเงื่อนไขของโครงการเราชนะ ที่ผ่านมา กระทรวงการคลังได้ดําเนินการตรวจสอบข้อมูลธุรกรรมและระงับสิทธิการเข้าร่วมโครงการของผู้ประกอบการแล้วทั้งสิ้นจํานวน 161 ราย และได้จัดส่งข้อมูลผู้ประกอบการดังกล่าวให้แก่หน่วยงานที่เกี่ยวข้องเช่นสํานักงานตํารวจแห่งชาติสํานักงานประกันสังคมเป็นต้นเพื่อใช้ประโยชน์ในการตรวจสอบข้อเท็จจริงและขยายผลการสืบสวนสอบสวนเพื่อดําเนินคดีต่อไป
ทั้งนี้ เมื่อวันที่ 30 เมษายน 2564 กระทรวงการคลังได้ระงับสิทธิชั่วคราวการเข้าร่วมโครงการของผู้ประกอบการเพิ่มเติมจํานวน 2,744ราย เนื่องจากตรวจพบธุรกรรมที่มีความผิดปกติและเข้าข่ายผิดหลักเกณฑ์หรือเงื่อนไขของโครงการเราชนะ ดังนั้น กระทรวงการคลังจึงขอความร่วมมือจากผู้ประกอบการที่เข้าร่วมโครงการเราชนะได้ตรวจสอบการระงับสิทธิ โดยการเข้าใช้แบนเนอร์ “เราชนะ” ในแอปพลิเคชัน “ถุงเงิน” หากท่านถูกระงับการใช้งานขอให้ผู้ประกอบการดําเนินการตามข้อความแนะนําที่ปรากฏขึ้นในแอปพลิเคชัน “ถุงเงิน” เพื่อเข้าสู่กระบวนการชี้แจงข้อเท็จจริงต่อไป ทั้งนี้ ขอให้ผู้ประกอบการซึ่งถูกระงับสิทธิชี้แจงข้อเท็จจริงมายังสํานักงานเศรษฐกิจการคลัง (โครงการเราชนะ) ภายในวันที่ 14 พฤษภาคม 2564 หากพ้นระยะเวลาดังกล่าวแล้ว กระทรวงการคลังจะดําเนินการตามหลักเกณฑ์ว่าด้วยวิธีการพิจารณาตรวจสอบข้อเท็จจริงและเรื่องร้องเรียนสําหรับโครงการเราชนะซึ่งทําให้ผู้ประกอบการอาจเสียสิทธิในการเข้าร่วมโครงการเราชนะและถูกตรวจสอบขยายผลสอบสวนเพื่อดําเนินคดีตามกฎหมายต่อไป
โฆษกกระทรวงการคลัง ได้ย้ําว่า กระทรวงการคลังจะเร่งติดตามตรวจสอบประชาชนและผู้ประกอบการที่เข้าข่ายผิดหลักเกณฑ์หรือเงื่อนไขของโครงการอย่างใกล้ชิดจึงขอความร่วมมือจากประชาชนและผู้ประกอบการที่เข้าร่วมโครงการของกระทรวงการคลังปฏิบัติตามหลักเกณฑ์หรือเงื่อนไขของแต่ละโครงการอย่างเคร่งครัดเพื่อไม่ให้เสียสิทธิการเข้าร่วมโครงการหรือมาตรการอื่นของรัฐในอนาคตและถูกดําเนินคดีตามกฎหมาย
สํานักงานเศรษฐกิจการคลัง
โทร. 02273 9020 ต่อ 3595 (เฉพาะวันและเวลาราชการ)
รัฐบาลไทย-ข่าวทำเนียบรัฐบาล-กรมท่าอากาศยาน เผยความคืบหน้า โครงการก่อสร้างฯ ตามแผนพัฒนา ประจำเดือนเมษายน 2564
วันศุกร์ที่ 30 เมษายน 2564
กรมท่าอากาศยาน เผยความคืบหน้า โครงการก่อสร้างฯ ตามแผนพัฒนา ประจําเดือนเมษายน 2564
กรมท่าอากาศยาน (ทย.) กระทรวงคมนาคม ในฐานะผู้ให้บริการท่าอากาศยานภูมิภาค 29 แห่ง เพื่อเชื่อมต่อการเดินทางของประชาชนได้อย่างครอบคลุมและเพียงพอต่อการใช้บริการของผู้โดยสาร
ได้มีการดําเนินการตามแผนพัฒนาท่าอากาศยาน เพื่อเพิ่มศักยภาพท่าอากาศยานให้มากขึ้น โดยมีความคืบหน้าของการดําเนินการโครงการก่อสร้างด้านงานอาคารที่พักผู้โดยสารของท่าอากาศยานในสังกัด ณ สิ้นเดือนเมษายน 2564 ดังนี้
1.งานก่อสร้างอาคารที่พักผู้โดยสารหลังใหม่ท่าอากาศยานขอนแก่น เพื่อให้สามารถรองรับผู้โดยสารได้มากขึ้น จากเดิม 1,000 คนต่อชั่วโมง เป็น 2,000 คนต่อชั่วโมง หรือ 5 ล้านคนต่อปี ปัจจุบันมีความคืบหน้าการดําเนินงาน 77%
2.งานก่อสร้างอาคารที่พักผู้โดยสาร หลังที่ 3 และปรับปรุงอาคารที่พักผู้โดยสาร หลัง 1,2 พร้อมอาคารจอดรถยนต์ ท่าอากาศยานกระบี่ เพื่อให้สามารถรองรับผู้โดยสารได้จากเดิม 1,500 คนต่อชั่วโมง เป็น 3,000 คนต่อชั่วโมง หรือ 8 ล้านคนต่อปี ปัจจุบันมีความคืบหน้าการดําเนินงาน 51%
3.งานก่อสร้างอาคารที่พักผู้โดยสารหลังใหม่ท่าอากาศยานนครศรีธรรมราช เพื่อให้สามารถรองรับผู้โดยสารได้มากขึ้น
จากเดิม 450 คนต่อชั่วโมง เป็น 1,600 คนต่อชั่วโมง หรือ 4 ล้านคนต่อปี ปัจจุบันมีความคืบหน้าการดําเนินงาน 41%
4.งานก่อสร้างอาคารที่พักผู้โดยสารหลังใหม่ท่าอากาศยานตรัง เพื่อเพิ่มศักยภาพในการรองรับผู้โดยสารได้มากขึ้น จากเดิม 600 คนต่อชั่วโมง เป็น 1,200 คนต่อชั่วโมง หรือ 3.4 ล้านคนต่อปี ปัจจุบันมีความคืบหน้าการดําเนินงาน 13%
นอกจากนี้ กรมท่าอากาศยานยังได้ดําเนินการตามแผนพัฒนาท่าอากาศยานในด้านมาตรฐานต่างๆ ซึ่งถือเป็นสิ่งที่กรมท่าอากาศยานให้ความสําคัญเป็นอย่างมาก ท่าอากาศยานทุกแห่งจะต้องมีการดําเนินงาน ปรับปรุงและบํารุงรักษาอุปกรณ์ อํานวยความสะดวกที่อยู่ภายในท่าอากาศยาน ให้เป็นตามที่มาตรฐานกําหนดและพร้อมใช้งานอยู่เสมอ รวมถึง การเพิ่มศักยภาพด้านความปลอดภัยก็มีการดําเนินการอย่างต่อเนื่องเช่นกัน โดยในช่วงนี้ที่มีการแพร่ระบาดของโรคติดเชื้อไวรัสโคโรนา (โควิด-19) ส่งผลให้จํานวนผู้โดยสารและเที่ยวบินลดลง แต่กรมท่าอากาศยานยังคงดําเนินการพัฒนาปรับปรุงและเพิ่มประสิทธิภาพท่าอากาศยานให้สามารถรองรับและพร้อมให้บริการประชาชนอย่างดีที่สุดต่อไป
รัฐบาลไทย-ข่าวทำเนียบรัฐบาล-ก.อุตฯ คุมเข้มสกัดโควิด -19 สั่งทุกหน่วยในสังกัด WFH ถึงสิ้น 31 พ.ค.นี้ ย้ำพร้อมให้บริการ ปชช.ทุกช่องทาง
วันศุกร์ที่ 30 เมษายน 2564
ก.อุตฯ คุมเข้มสกัดโควิด -19 สั่งทุกหน่วยในสังกัด WFH ถึงสิ้น 31 พ.ค.นี้ ย้ําพร้อมให้บริการ ปชช.ทุกช่องทาง
กระทรวงอุตสาหกรรม ตอบรับมาตรการรัฐควบคุมการแพร่ระบาดของโรคโควิด -19 ให้ทุกหน่วยงานในสังกัดกระทรวงอุตสาหกรรม อนุญาตให้ข้าราชการ เจ้าหน้าที่ และพนักงาน ปฏิบัติงานที่บ้าน (Work from Home) เต็มพิกัด (90%) เริ่มตั้งแต่วันที่ 1-31 พฤษภาคมนี้
กระทรวงอุตสาหกรรม ตอบรับมาตรการรัฐควบคุมการแพร่ระบาดของโรคโควิด -19 ให้ทุกหน่วยงานในสังกัดกระทรวงอุตสาหกรรม อนุญาตให้ข้าราชการ เจ้าหน้าที่ และพนักงาน ปฏิบัติงานที่บ้าน (Work from Home) เต็มพิกัด (90%) เริ่มตั้งแต่วันที่ 1-31 พฤษภาคมนี้ ลดความเสี่ยงการติดและแพร่กระจายของเชื้อ หลังตัวเลขผู้ติดเชื้อรายวันเพิ่มขึ้นอย่างรวดเร็วทุกพื้นที่ มั่นใจยังสามารถให้บริการประชาชนได้ตามปกติ!
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ได้ขอความร่วมมือให้ส่วนราชการและหน่วยงานของรัฐ เจ้าของกิจการ หรือผู้ประกอบการภาคเอกชน พิจารณาดําเนินการ Work from Home มาตรการขั้นสูงสุดอย่างน้อย 14 วัน เพื่อลดการรวมกลุ่มของบุคคล อันจะเป็นหนทางหนึ่งที่จะลดการแพร่เชื้อได้อย่างเป็นรูปธรรม นั้น
กระทรวงอุตสาหกรรม จึงได้ขอให้ส่วนราชการในสังกัดกระทรวงอุตสาหกรรมทุกแห่ง ดําเนินการให้เจ้าหน้าที่ในสังกัดส่วนกลางปฏิบัติงานนอกสถานที่ตั้ง (Work From Home) เต็มพิกัด ไม่น้อยกว่าร้อยละ 90 ของสัดส่วนจํานวนเจ้าหน้าที่ผู้มาปฏิบัติงาน ณ สํานักงานที่ตั้งส่วนกลาง รวมทั้งให้ข้าราชการและเจ้าหน้าที่ในสังกัดทุกคน สามารถเหลื่อมเวลาปฏิบัติงานได้ โดยพิจารณาตามความเหมาะสมกับสถานการณ์ปัจจุบันและลักษณะงานขององค์กร เพื่อลดความเสี่ยงการติดและแพร่กระจายของโรคโควิด -19 เนื่องจากการระบาดระลอกใหม่ที่มีการแพร่กระจายอย่างรวดเร็วและตัวเลขของผู้ติดเชื้อเพิ่มขึ้นอย่างต่อเนื่อง โดยเริ่มตั้งแต่วันที่ 1–31 พฤษภาคม 2564 "เพื่อป้องกันและควบคุมการแพร่ระบาดของโควิด-19 กระทรวงฯได้ให้ข้าราชการและเจ้าหน้าที่ทุกหน่วยงานในสังกัดกระทรวงอุตสาหกรรม ปฏิบัติงาน ณ ที่พักอาศัย (Work from Home) อย่างเต็มขีดความสามารถ จนกว่าสถานการณ์การแพร่ระบาดของโรคจะผ่อนคลายลง พร้อมออกประกาศแนวปฏิบัติสําหรับข้าราชการและเจ้าหน้าที่ในการปฏิบัติตัวตามมาตรการเฝ้าระวังและป้องกันการแพร่ระบาดของโรคโควิด-19 ทั้งการเว้นระยะห่างทางสังคม (Social Distancing) ใส่หน้ากากอนามัยตลอดเวลาหากจําเป็นต้องเข้ามาปฏิบัติงานในสถานที่ราชการ พร้อมจัดตั้งจุดคัดกรองวัดอุณหภูมิร่างกายทุกคนก่อนเข้าอาคาร โดยขอให้ปฏิบัติอย่างเคร่งครัด”ปลัดกระทรวงอุตสาหกรรม กล่าว
อย่างไรก็ตาม ในส่วนของการดําเนินงานจะนําระบบเทคโนโลยีสารสนเทศมาปรับใช้ อาทิ การประชุมผ่านระบบวิดีโอคอนเฟอเรนซ์ วิดีโอคอล แอพพลิเคชั่นไลน์ หรืออีเมล์ มาเป็นเครื่องมือในการปฏิบัติงานเพื่อไม่ให้มีข้อติดขัดหรือเกิดปัญหากับการให้บริการประชาชนได้ ทั้งนี้ หากประชาชนที่ต้องการจะติดต่อสอบถามกับทางกระทรวงฯ หรือหน่วยงานอื่นๆ ในสังกัด สามารถติดต่อได้ทางช่องทางออนไลน์และออฟไลน์ได้ ดังนี้
รัฐบาลไทย-ข่าวทำเนียบรัฐบาล-นายกฯ- อนุทิน เปิดใจ ยืนยัน ทำงานร่วมกันอย่างเป็นเอกภาพ มุ่งประโยชน์สูงสุดเพื่อประชาชน
วันศุกร์ที่ 30 เมษายน 2564
นายกฯ- อนุทิน เปิดใจ ยืนยัน ทํางานร่วมกันอย่างเป็นเอกภาพ มุ่งประโยชน์สูงสุดเพื่อประชาชน
นายกฯ- อนุทิน เปิดใจ ยืนยัน ทํางานร่วมกันอย่างเป็นเอกภาพ มุ่งประโยชน์สูงสุดเพื่อประชาชน
เมื่อวันที่ 30 เม.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สืบเนื่องจากมติคณะรัฐมนตรี (ครม.) เมื่อวันที่ 27 เม.ย. เห็นชอบการกําหนดอํานาจรัฐมนตรีตามกฎหมาย ใน 31 พระราชบัญญัติ (พ.ร.บ.) ให้เป็นอํานาจหน้าที่ของนายกรัฐมนตรีนั้น รัฐบาลยืนยันว่า ไม่ใช่การควบรวมอํานาจของนายกรัฐมนตรีและไม่ใช่การลดบทบาทของรัฐมนตรีที่เกี่ยวข้อง
ก่อนการออกมติ ครม.ดังกล่าว ได้มีการหารืออย่างรอบด้านและมีความรัดกุม ว่าเพื่อให้การออกคําสั่งเกี่ยวกับการแก้ไขสถานการณ์โควิด-19 เป็นไปด้วยความรวดเร็ว และมีประสิทธิภาพสูงสุด จะต้องมีการมอบอํานาจ 31 พ.ร.บ.ให้นายกรัฐมนตรี ซึ่งรัฐมนตรีทุกคนต่างเห็นด้วยกับแนวทางดังกล่าว ว่าจะช่วยให้การแก้ไขปัญหามีความคล่องตัวมากขึ้น ถือเป็นการลดช่องว่างในการแก้ไขปัญหาได้เป็นอย่างดี
"ในการประชุมศูนย์บริหารสถานการณ์โควิด-19 หรือ ศบค. เมื่อวันที่ 29 เม.ย. ที่ผ่านมา พล.อ.ประยุทธ์ จันทร์โอชา นายกรัฐมนตรีและ รมว.กลาโหม ยืนยันต่อที่ประชุมว่า ไม่ได้ต้องการรวบอํานาจ แต่เพื่อความรวดเร็วในการทํางาน และนายกรัฐมนตรี ก็มีอํานาจเพียงการสั่งการตามหน้าที่และความรับผิดชอบ ส่วนการดําเนินงาน ยังเป็นหน้าที่ของรัฐมนตรีที่เกี่ยวข้อง ขณะที่นายอนุทิน ชาญวีรกูล รองนายกรัฐมนตรีและ รมว.สาธารณสุข ยังเปิดใจในที่ประชุมว่า ไม่เคยรู้สึกว่านายกฯ รวบอํานาจแต่อย่างใด การทํางานร่วมกันเป็นเวลาเกือบ 2 ปี เป็นไปด้วยดี มีการพูดคุยหารือกันโดยตลอด และยังจะทํางานร่วมกันต่อไป เพื่อแก้ไขสถานการณ์นี้ให้ได้โดยเร็ว" น.ส.ไตรศุลี กล่าว
น.ส.ไตรศุลี กล่าวว่า นายวิษณุ เครืองาม รองนายกรัฐมนตรี ได้อธิบายในที่ประชุม ครม. ว่าการมอบอํานาจดังกล่าว เป็นการมอบอํานาจรัฐมนตรี เฉพาะส่วนตามกฎหมายที่เกี่ยวข้องเท่านั้น ไม่เกี่ยวกับคณะกรรมการอื่น ที่ปฏิบัติหน้าที่ได้ตามปกติ โดยเป็นการแก้ไขปัญหาความล่าช้าในการทํางาน รวมถึงแก้ไขปัญหาข้อสั่งการข้ามกระทรวง ยกตัวอย่างเช่น ข้อสั่งการที่เกี่ยวข้องกับหลายกระทรวง ไม่ว่าจะเป็น กระทรวงสาธารณสุข กระทรวงกลาโหม เป็นต้น ซึ่งจะช่วยให้การสั่งงานข้ามกระทรวงมีความสะดวกและรวดเร็วยิ่งขึ้น
การทํางานของรัฐบาลโดยภาพรวมมีความเป็นเอกภาพ การสั่งการตั้งแต่ระดับนายกรัฐมนตรีลงมายังกระทรวงต่างๆเป็นไปด้วยดี นายกรัฐมนตรีและรัฐมนตรี ได้ประสานงานกันตลอดเวลา ไม่ว่าจะเป็น จากข้อสั่งการตามระบบบริหารราชการ โทรศัพท์ และ แอปพลิเคชันไลน์ เป็นต้น โดยเวลานี้รัฐบาลได้ระดมทุกสรรพกําลังเพื่อแก้ไขสถานการณ์วิกฤต ให้ประเทศไทยผ่านพ้นช่วงเวลาแห่งความยากลําบากนี้ได้โดยเร็ว และขอให้ประชาชนเชื่อมั่นว่า การดําเนินงานของรัฐบาลมุ่งสร้างประโยชน์สูงสุดต่อประเทศชาติและประชาชน โดยมั่นใจว่าแนวทางการแก้ไขสถานการณ์ของรัฐบาล จะช่วยให้สถานการณ์นี้คลี่คลายได้โดยเร็ว
.............................
กลุ่มประชาสัมพันธ์และเผยแพร่ สํานักโฆษก